สวัสดีค่ะ คุณ คือเดือนตุลาคมแล้วนู๋เป็นประจำเดือน วันที่ 7 หยุดวันที่ 14 มาอีกทีวันที่ 22 หยุดวันที่ 31 พอเดือนพฤศจิกายน มาวันที่ 5 จนวันนี้วันที่ 1 ธันวาคม ยังไม่มีทีท่าว่าจะหยุดเลยค่ะ นู๋จะเป็นอะไรรึป่าวค่ะ แล้วจะต้องทำยังไงให้มันหยุดอ้ะคะ
สวัสดีค่ะ หากมีประจำเดือนมาวันที่ 7-14 ต.ค. แล้วมาอีกวันที่ 22-31 ต.ค. และได้มีเลือดออกตั้งแต่วันที่ 5 พ.ย. จนถึง 1 ธ.ค. ถือเป็นอาการเลือดออกผิดปกติ โดยอาจเกิดจากสาเหตุ ได้แก่1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องไม่ครบ ครรภ์ไข่ปลาอุก เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไห ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ